สอบถามหน่อยคะว่าถ้าหลังคลอดธรรมชาติได้1เดือนแล้ว มีเพศสัมพันธ์หลั่งในและกินยาคุมฉุกเฉินตามจะท้องไหมคะ ลูกกินนมแม่แต่พึ่งให้ลูกมากินนมเสริมช่วยคะ
สวัสดีค่ะ หลังการคลอดบุตร ร่างกายจะมีกลไกการคุมกำเนิดตามธรรมชาติ กล่าวคือจะยังไม่มีการตกไข่ภายในประมาณ 1-6 เดือนแรกขึ้นกับบุคคล และยิ่งถ้าให้นมลูกตลอดเวลา โอกาสตั้งครรภ์ก็จะมีได้น้อยแต่ว่าถ้ามีเพศสัมพันธ์หลั่งในไป การจะกินยาคุมฉุกเฉินตามไปก็สามารถทำได้ คือยาคุมฉุกเฉินยังไม่ได้เคยมีรายงานว่าเป็นอันตรายต่อบุตรผ่านทางน้ำนมได้ แนะนำให้นมบุตรอย่างเดียวอย่างน้อยเป็นเวลา 2-3 เดือนขึ้นไปค่ะแต่อย่างไรก็ตาม แนะนำว่าถ้าจะมีเพศสัมพันธ์ ควรป้องกัน โดยใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน